Gert-Johan Coetzee help geld insamel vir Johannesburgse Balletgeselskap | SARIE
Gert-Johan Coetzee help geld insamel vir Johannesburgse Balletgeselskap	deur SARIE.com-span
Fotografie, mode-ontwerp en dans kom saam om geld vir die Johannesburgse Balletgeselskap in te samel.
Fotograaf Jurgen Marx het foto’s geneem van die geselskap se dansers in skeppings van die gewilde mode-ontwerper Gert-Johan Coetzee. Dié foto’s gaan opgeveil word ten bate van die Johannesburgse Ballet.
Ander groot name wat gehelp het met dié projek is M.A.C, wat vir die grimering gesorg het, en Yolandi Herbst, wat die dansers se hare stilleer het.
Die agter-die-skerms-foto’s in dié artikel is geneem deur Sean Brand en Charl Fraser.
Môre gaan dié amptelike foto’s by die gewilde CIRCA-kunsgalery in Rosebank opgeveil word.
Besoek Art-Movie-Book.com vir meer inligting
Wanneer: 1 Desember
Waar: CIRCA-Kunsgalery, Jellicoe in Rosebank.
Tyd: 18:30 vir 19:00. Die veiling begin om 19:45
Toegang: R100 per persoon
Canapés en drankies sal voorgesit word.
RSVP by Raschika Marx-Badenhorst, die kreatiewe direkteur wat dié wonderlike mense bymekaar gebring het: Raschika@art-movie-book.com
Kyk na die video hieronder vir nóg agter-die-skerms-aksie van dié pragtige fotosessie:
MUSIEK: “Divertimento K131″ Kevin MacLeod (incompetech.com)